**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΝΟΣΗΛΕΥΤΙΚΗΣ**

**ΜΑΘΗΜΑ: ΒΑΣΙΚΗ ΝΟΣΗΛΕΥΤΙΚΗ**

**ΑΚΑΔΗΜΑΙΚΟ ΕΤΟΣ 2022-2023**

**Υπεύθυνη Μαθήματος: Καθηγήτρια Σοφία Ζυγά**

**Ηλεκτρονικό ταχυδρομείο:** **zygas@uop.gr**

**ΟΔΗΓΟΣ ΕΡΓΑΣΤΗΡΙΑΚΗΣ ΑΣΚΗΣΗΣ**

**Μαθησιακά αποτελέσματα**

Σκοπός του μαθήματος Βασική Νοσηλευτική είναι η εξοικείωση του/-ης φοιτητή/-τριας με τις βασικές επιστημονικές γνώσεις που είναι αναγκαίες για την παροχή αποτελεσματικής και ποιοτικής νοσηλευτικής φροντίδας σε επίπεδο ατόμου, οικογένειας και κοινότητας, η κατανόηση των αρχών που στηρίζουν, ερμηνεύουν και τεκμηριώνουν τις νοσηλευτικές εφαρμογές και η ανάπτυξη βασικών δεξιοτήτων για την παροχή νοσηλευτικής φροντίδας σε διάφορες καταστάσεις υγείας ή ασθένειας.

Μετά την επιτυχή ολοκλήρωση του μαθήματος, ο/η φοιτητής/-τρια θα είναι σε θέση:

* να περιγράφει τις βασικές έννοιες που είναι αναγκαίες για την παροχή αποτελεσματικής και ποιοτικής νοσηλευτικής φροντίδας σε επίπεδο ατόμου, οικογένειας και κοινότητας,
* να κατανοεί τις αρχές που στηρίζουν, ερμηνεύουν και τεκμηριώνουν τις νοσηλευτικές εφαρμογές και
* να αναπτύσσει βασικές δεξιότητες για την παροχή νοσηλευτικής φροντίδας σε διάφορες καταστάσεις υγείας ή ασθένειας.

**Περιεχόμενο Εργαστηριακής Άσκησης**

Κατά την εργαστηριακή άσκηση γίνεται προσπάθεια να αφομοιωθούν οι θεωρητικές γνώσεις και να αναπτυχθούν βασικές δεξιότητες που είναι απαραίτητες στην κλινική πράξη. Κάθε νοσηλευτική διαδικασία παρουσιάζεται αρχικά με προβολή εκπαιδευτικού βίντεο και στη συνέχεια με τη μέθοδο της επίδειξης σε μικρές ομάδες φοιτητών. Εφαρμόζονται επίσης μέθοδοι προσομοίωσης και επαυξημένης πραγματικότητας. Ακολουθεί εξατομικευμένη προσπάθεια από κάθε φοιτητή και κάθε φοιτήτρια υπό την επίβλεψη του διδάσκοντα. Σε κάθε εργαστηριακό μάθημα δίδεται σε κάθε φοιτητή και σε κάθε φοιτήτρια έντυπο εκπαιδευτικό υλικό και ερωτήσεις αυτοαξιολόγησης γνώσεων.

Ενότητα 1.

Υγιεινή χεριών. Τοποθέτηση ατομικού προστατευτικού εξοπλισμού.

Ενότητα 2.

Θέσεις ασθενούς. Γίνεται εφαρμογή σε προπλάσματα.

Ενότητα 3.

Διαχείριση αποστειρωμένου εξοπλισμού.

Ενότητα 4.

Εκμάθηση μέτρησης αρτηριακής πίεσης, σφίξεων, αναπνοών και θερμοκρασίας. Οι φοιτητές και οι φοιτήτριες λαμβάνουν μεταξύ τους τα ζωτικά σημεία υπό την επίβλεψη της διδάσκουσας.

Ενότητα 5.

Αναρρόφηση φαρμάκων από αμπούλα και φιαλίδιο.

Ενότητα 6.

Εμπλουτισμός ορού και εφαρμογή συσκευής ορού.

Ενότητα 7.

Τεχνική χορήγησης φαρμάκων υποδορίως. Εφαρμογή σε προπλάσματα.

Ενότητα 8.

Τεχνική χορήγησης φαρμάκων ενδομυικά. Εφαρμογή σε προπλάσματα.

Ενότητα 9.

Αγγειακή προσπέλαση. Ενδοφλέβια χορήγηση διαλυμάτων και φαρμάκων. Εφαρμογή σε προπλάσματα.

Ενότητα 10.

Αναπνευστική υποστήριξη- Χορήγηση οξυγόνου. Εφαρμογή σε προπλάσματα. Χρήση προσομοιωτή.

Ενότητα 11.

Επίδειξη τοποθέτησης ουροκαθετήρα. Εφαρμογή σε προπλάσματα.

Ενότητα 12.

Βιωματικό εργαστήριο για τις βασικές αρχές διαχείρισης ασθενών που βιώνουν stress. Τίθενται ερωτήματα και περιπτώσεις μελέτης Ακολουθεί διαλογική συζήτηση, επίλυση αποριών, ανάπτυξη προβληματισμών και προτάσεων. Έχουν αναρτηθεί στο e-class από την αρχή του ακαδημαϊκού εξαμήνου σημειώσεις και περιπτώσεις μελέτης.

Ενότητα 13.

Βιωματικό εργαστήριο για θέματα διαχείρισης της απώλειας και του πένθους στη νοσηλευτική πρακτική. Τίθενται ερωτήματα και περιπτώσεις μελέτης. Ακολουθεί διαλογική συζήτηση, επίλυση αποριών, ανάπτυξη προβληματισμών και προτάσεων. Έχουν αναρτηθεί στο e-class από την αρχή του ακαδημαϊκού εξαμήνου σημειώσεις.

**Τήρηση Παρουσιολογίου**

Κατά τη διάρκεια της εργαστηριακής άσκησης λαμβάνονται παρουσίες οι οποίες τηρούνται με ευθύνη της διδάσκουσας.